Document ID: /roh_data/filtered/Billingualer_Corpus_interleaved-de-rm.jsonl.gz/142

This is a text translated from German to Rumantsch Grischun.
Regionalisierung des Bündner Zivilschutzes abgeschlossen

In Graubünden werden die Zivilschutz-Aufgaben durch 44 aufs Kantonsgebiet verteilte Zivilschutz-Organisationen (ZSO) wahrgenommen. Die entsprechende Regionalisierung ermöglicht grosse Kosteneinsparungen.

Die Bildung von regionalen Zivilschutz-Organisationen in Graubünden ist abgeschlossen. Als letzte Gemeinden haben sich die Stadt Chur, Calfreisen, Castiel, Haldenstein, Lüen und Maladers zusammengetan. Am 2. Dezember 1998 wurde eine entsprechende Zusammenschluss-Vereinbarung im Schloss Haldenstein unterzeichnet.

Ursprünglich waren die Zivilschutz-Aufgaben von den einzelnen 213 Bündner Gemeinden wahrgenommen worden. 1992 hat das kantonale Amt für Zivilschutz den Regionalisierungsprozess eingeleitet. In der Zwischenzeit sind die Strukturen gestrafft und 44 regionale ZSO gebildet worden. Die Neuorganisation bringt mehr Effizienz und ermöglicht es, Kosten für Ausbildung und Infrastuktur in Millionenhöhe einzusparen.

Neuerungen ab 1999

Ab kommendem Jahr werden die vom Bundesrat beschlossenen Optimierungen beim Zivilschutz umgesetzt. Weil die Altersgrenze bei der Zivilschutz-Dienstpflicht vom 52. auf das 50. Altersjahr herabsinkt, können in Graubünden per Ende 1998 nahezu 4000 Schutzdienst-Pflichtige der Jahrgänge 1946, 1947 und 1948 entlassen werden. In Zukunft werden nur noch so viele Schutzdienst-Pflichtige aufgeboten, als nötig sind, um die Abgänge in den einzelnen Funktionen zu ersetzen. Die Restlichen werden der Personalreserve zugeteilt. Neu wird ein Betreuungsdienst für den Fall geschaffen, dass die Bevölkerung Schutzräume beziehen müsste.

Flüchtlinge betreuen

Seit 9. November 1998 betreuen Schutzdienst-Pflichtige der ZSO Chur in enger Zusammenarbeit mit dem kantonalen Sozialamt rund um die Uhr etwa 40 Flüchtlinge in der Zivilschutz-Anlage der Gewerbeschule in Chur. Die Schutzdienst-Pflichtigen leisten dabei in der Regel einen Wocheneinsatz. Der Bund teilt 2.6 Prozent der Asylsuchenden dem Kanton Graubünden zur Unterbringung und Betreuung zu. Die Regierung hatte auf Grund des grossen Flüchtlingsstroms aus Kosovo beschlossen, Zivilschutz-Anlagen bereitzustellen, sofern die bestehenden Unterbringungs-Strukturen ausgelastet sind.

Gremium: Finanz- und Militärdepartement Graubünden

Quelle: dt Finanz- und Militärdepartement

Data: 02.12.1998

Regiunalisaziun da la protecziun civila grischuna

En il Grischun vegnan realisadas las incumbensas da la protecziun civila tras 44 organisaziuns da protecziun civila (OPC). La regiunalisaziun correspundenta pussibilitescha gronds respargns da custs.

La furmaziun d'organisaziuns da protecziun civila regiunalas en il Grischun è terminada. Las davosas vischnancas ch'èn s'unidas èn la citad da Cuira, Calfreisen, Castiel, Haldenstein, Lüen e Maladers. Ils 2 da december 1998 è vegnida suttascritta ina cunvegna da fusiun correspundenta en il chastè da Haldenstein.

Oriundamain vegnivan realisadas las incumbensas da la protecziun civila da las singulas 213 vischnancas dal Grischun. Il 1992 ha l'uffizi chantunal da protecziun civila instradà il process da regiunalisaziun. Dentant èn las structuras vegnidas transfurmadas tras la creaziun da 44 organisaziuns regiunalas da protecziun civila (OPC). La nova organisaziun è pli effizienta e pussibilitscha da spargnar custs per la scolaziun e l'infrastructura en l'autezza da milliuns.

Novaziuns a partir dal 1999

A partir da l'onn proxim vegnan realisadas tar la protecziun civila las optimaziuns concludidas dal cussegl federal. Perquai ch'il cunfin da vegliadetgna tar l'obligatori da servetsch civil vegn sbassà da 52 sin 50 onns, pon a la fin dal 1998 vegnir relaschads en il Grischun bunamain 4000 persunas obligadas da prestar servetsch civil da las annadas 1946, 1947 e 1948. En avegnir vegnan clamads mo pli tants obligads da prestar servetsch civil sco i fa basegn per remplazzar las relaschadas en las singulas funcziuns. Ils ulteriurs vegnan attribuids a la reserva da persunal. I vegn creà da nov in servetsch d'assistenza per il cas che la populaziun avess da retrair las localitads da protecziun.

Avair quità per fugitivs

Dapi ils 9 da november 1998 dattan persunas obligadas da prestar servetsch civil da l'OPC Cuira, en stretga collavuraziun cun l'uffizi da servetsch social dal Grischun, assistenza a ca. 40 fugitivs en il stabiliment da protecziun civila da la scola professiunala a Cuira, e quai durant 24 uras il di. Las persunas obligadas al servetsch civil prestan per regla in servetsch d'in emna. La confederaziun attribuischa 2.6 pertschient dals requirents d'asil al chantun Grischun per l'alloschament e l'assistenza. A basa dal grond dumber da fugitivs da Kosovo aveva la regenza concludì da metter a disposiziun il mument che las structuras d'alloschament existentas sajan utilisadas dal tut.

Gremi: Departament da finanzas e militar

Funtauna: rg Departament da finanzas e militar

Data: 02-12-1998